text: 500 underskrifter mod skolelukning
  20 januar 2011 kl. 14.06
  I dag afleverede Øster Lindet-borgerne 500 protest-underskrifter til borgmester Egon Fræhr. De er utilfreds med planerne om at lukke Øster Lindet Skole.
  Hele sognet står uforstående over for forslaget fra Vejen Byråd om at nedlægge skolen. Det er slet ikke i tråd med den landdistriktspolitik, der er vedtaget, mener Øster Lindet-borgerne.
  Lokalrådet i Øster Lindet er i sit høringssvar i forbindelse med den nye helhedsplan for skoleområdet både skuffet og irriteret over udsigten til, at politikerne er på vej til at lukke byens velfungerende skole. Stort set identiske meldinger kommer fra eksempelvis menighedsrådet, skolebestyrelsen og andre af landsbyens foreninger.
  